Hi ha dos concursos anuals: el concurs ordinari i el concurs unitari.
En qualsevol cas, no s'ha de procedir al nomenament de funcionaris interins de l'article 10.1 d'aquesta Llei 7/2007 ni al nomenament accidental de funcionaris de l'entitat suficientment capacitats per cobrir els llocs de treball que tinguin assignades les funcions contingudes en l'apartat 1.2. b d'aquesta disposició, tret de casos excepcionals i per cobrir necessitats urgents i inajornables, amb la comunicació prèvia a l'Administració que exerceixi la tutela financera.
Les corporacions locals han d'incloure necessàriament en els concursos anuals els llocs de treball que tinguin assignades les funcions contingudes en l'apartat 1.2. b d'aquesta disposició i estiguin coberts per funcionaris interins o funcionaris de l'entitat nomenats excepcionalment amb caràcter accidental.
L'àmbit territorial del concurs ordinari és el de la comunitat autònoma a què pertanyi la corporació local.
Les resolucions dels concursos les han de fer les corporacions locals i les han de trametre a la comunitat autònoma respectiva, la qual, havent-les coordinat prèviament per evitar la pluralitat simultània d'adjudicacions a favor d'un mateix concursant, i havent comprovat la inclusió de tots els llocs de treball que tinguin assignats les funcions que conté l'apartat 1.2. b d'aquesta disposició i estiguin coberts per funcionaris interins o nomenats excepcionalment amb caràcter accidental, ha de procedir a la seva publicació en el seu diari oficial, i donar-ne trasllat al Ministeri de Política Territorial perquè les publiqui en el Butlletí Oficial de l'Estat i perquè les inclogui en el registre de funcionaris amb habilitació de caràcter estatal.
El Ministeri de Política Territorial ha d'efectuar, supletòriament, en funció dels mèrits generals i els de valoració autonòmica i d'acord amb el que hagin establert les comunitats autònomes respecte del requisit de la llengua, la convocatòria anual d'un concurs unitari dels llocs de treball vacants, reservats a funcionaris amb habilitació de caràcter estatal que s'hagin de proveir per concurs, en els termes que estableixi per reglament el Ministeri de Política Territorial.
Excepcionalment, per als municipis de gran població que preveu l'article 121 de la Llei 7/1985, així com les diputacions provincials, cabildos i consells insulars, es poden cobrir pel sistema de lliure designació, entre funcionaris amb habilitació de caràcter estatal de la subescala i categoria corresponents, els llocs reservats a aquests que es determinin en les relacions de llocs de treball en els termes que preveu la legislació bàsica sobre funció pública.
No obstant això, quan es tracti de llocs de treball que tinguin assignades les funcions que conté l'apartat 1.2. b d'aquesta disposició, cal l'autorització expressa de l'Administració que exerceixi la tutela financera.
Igualment, és necessari informe preceptiu de l'Administració de tutela per al cessament dels funcionaris que hagin estat nomenats per lliure designació dins dels sis anys immediatament anteriors a la proposta de cessament.
Les comunitats autònomes han de fer, d'acord amb la seva normativa, els nomenaments provisionals de funcionaris amb habilitació de caràcter estatal, així com les comissions de serveis, acumulacions, nomenaments de personal interí i de personal accidental.
Hi ha d'haver dos concursos anuals: el concurs ordinari i el concurs unitari.
L'àmbit territorial del concurs ordinari és el de la comunitat autònoma a la qual pertanyi la corporació local.
Les resolucions dels concursos les han de fer les corporacions locals i les han de trametre a la comunitat autònoma respectiva, la qual, havent-les coordinat prèviament per tal d'evitar la pluralitat simultània d'adjudicacions a favor d'un mateix concursant, ha de publicar-les en el seu diari oficial, i les ha de traslladar al Ministeri d'Administracions Públiques perquè les publiqui en el Butlletí Oficial de l'Estat i per incloure-les en el registre de funcionaris amb habilitació de caràcter estatal.
El Ministeri d'Administracions Públiques ha d'efectuar, supletòriament, en funció dels mèrits generals i els de valoració autonòmica i d'acord amb el que hagin establert les comunitats autònomes respecte del requisit de la llengua, la convocatòria anual d'un concurs unitari dels llocs de treball vacants, reservats a funcionaris amb habilitació de caràcter estatal que s'hagin de proveir per concurs, en els termes que estableixi per reglament el Ministeri d'Administracions Públiques.
Excepcionalment, per als municipis de gran població previstos a l'article 121 de la Llei 7/1985, així com les diputacions provincials, cabildos i consells insulars, es poden cobrir pel sistema de lliure designació, entre funcionaris amb habilitació de caràcter estatal de la subescala i categoria corresponents, els llocs reservats a aquests que es determinin en les relacions de llocs de treball en els termes previstos a la legislació bàsica sobre funció pública.
Les comunitats autònomes, d'acord amb la seva normativa, han de fer els nomenaments provisionals de funcionaris amb habilitació de caràcter estatal, així com les comissions de serveis, acumulacions, nomenaments de personal interí i de personal accidental.